కొచ్చి : అందరినీ గౌరవించడమే నాగరికత. మహిళల పట్ల మరింత మర్యాదగా ప్రవర్తించాలి. అభివృద్ధి చెందుతున్నకొద్దీ నడవడిక మెరుగుపడాలి. చేతికి వస్తున్న కొత్త హంగులను సద్వినియోగం చేయడం తెలుసుకోవాలి. అంతేకానీ ఆధునిక సదుపాయలతో చాటుమాటున ఉంటూ ఎదుటివారిని, అందులోనూ మహిళలను కించపరచడాన్ని ఎవరూ సమర్థించరు. మళయాళ సినీ నటి కావ్య మాధవన్కు కొందరి వల్ల తీవ్ర మనోవేదన కలుగుతోందట. సామాజిక మాధ్యమాల్లో తప్పుడు రాతలు రాస్తూ ఆమె మనసును గాయపరుస్తున్నారట. అందుకే ఆమె పోలీసులకు ఫిర్యాదు చేశారు.కొచ్చి సిటీ పోలీసుల కథనం ప్రకారం మళయాళ సినీ నటి కావ్య మాధవన్కు నవంబరు 25న దిలీప్తో వివాహమైంది. ఆమెపైనా, దిలీప్పైనా సామాజిక మాధ్యమాల్లో అసభ్యకరమైన పోస్ట్లు పెడుతుండటంతో దంపతులిద్దరూ తీవ్ర మనోవేదనకు గురయ్యారు. ఆమె నిర్వహిస్తున్న డిజైన్ వెంచర్ లక్ష్య.కామ్ ఫేస్బుక్ పేజీలోనే ఈ చెడు వార్తలు పోస్ట్ అవుతుండటంతో మరింత బాధపడుతున్నారు. ఆమె ఎర్నాకుళం రేంజ్ ఇన్స్పెక్టర్ జనరల్కు మంగళవారం ఫిర్యాదు చేశారు. అనంతరం పోలీసులు ఆమె స్టేట్మెంట్ను రికార్డు చేసుకుని, దర్యాప్తు చేస్తున్నారు. ఆమె గతంలో కూడా పోలీసులను ఆశ్రయించారు. తన వ్యక్తిగత జీవితంపై పుకార్లు ప్రచారం చేస్తున్నారని ఆరోపిస్తూ కేసు పెట్టారు. ఆమె పేరుపై నకిలీ ఫేస్బుక్ అకౌంట్ను నిర్వహిస్తున్న ఓ వ్యక్తిని గతంలో అరెస్టు చేశారు. ఆమె పేరుపై ఇటువంటి నకిలీ ప్రొఫైల్స్ 12 ఉన్నట్లు పోలీసులు గుర్తించారు.
kochi : andarinee gowravinchadame naagarikata. mahilala patla marinta maryaadagaa pravartinchaali. abhivruddhi chendutunnakoddi nadavadika merugupadaali. chetiki vastunna kotta hangulanu sadviniyogam cheyadam telusukovali. antekani aadhunika sadupaayalato chaatumaatuna untuu edutivaarini, anduloonuu mahilalanu kinchaparachadaanni evaruu samarthincharu. malayaala cinee nati kaavya maadhavanku kondari valla teevra manovedana kalugutondata. saamaajika maadhyamaallo tappudu raatalu raastuu aame manasunu gaayaparustunnaarata. anduke aame polisulaku firyaadu chesaru.kochi city polisula kathanam prakaaram malayaala cinee nati kaavya maadhavanku navambaru 25na dilipto vivaahamaindi. aamepaina, dilippaina saamaajika maadhyamaallo asabhyakaramaina postlu peduthundatamtho dampatuliddaruu teevra manovedanaku gurayyaru. aame nirvahistunna dizine vencher lakshya.kaam fasebook paejeeloonae ee chedu vaartalu post avutundatamto marinta baadhapadutunnaaru. aame ernaakulam range inspector janaralku mangalavaaram firyaadu chesaru. anantaram poliisulu aame statementnu rikaardu chesukuni, daryaaptu chestunnaru. aame gatamlo kuudaa poliisulanu aasrayinchaaru. tana vyaktigata jeevitampai pukaarlu prachaaram chestunnarani aaropistuu kesu pettaaru. aame perupai nakili fasebook akountnu nirvahistunna oo vyaktini gatamlo arestu chesaru. aame perupai ituvanti nakili profiles 12 unnatlu poliisulu gurtinchaaru.